hotchpotch/miracl-hf-unified huggingface dataset:
มังลังกา
มังลังกา (, ) เจ้าเมือง หงสาวดี ระหว่าง ค.ศ. 1348 ถึง 1353 พระองค์ได้รับการสถาปนาเป็นเจ้าเมืองโดยพระเชษฐาต่างพระมารดา พระยาอู่ กษัตริย์องค์ที่ 8 แห่ง อาณาจักรหงสาวดี แต่พระองค์มิได้มีความจงรักภักดีต่อพระเชษฐาเมื่อ อาณาจักรล้านนา กรีธาทัพมารุกรานอาณาจักรหงสาวดีในช่วง ค.ศ. 1351 ถึง 1352 พระองค์มิได้ส่งทัพมาช่วยพระเชษฐา
เมื่อสิ้นสุดสงครามพระยาอู่ได้นำตัวมังลังการวมถึงพระชายาและพระโอรส-ธิดาทั้งสามมายังเมาะตะมะและมีพระบัญชาให้สำเร็จโทษมังลังกาเมื่อ ค.ศ. 1353 พร้อมกับสถาปนาพระชายาของมังลังกาขึ้นเป็นพระมเหสีในพระอิสริยยศที่ พระนางสิริมายาเทวี และมีพระโอรสที่ต่อมาขึ้นสืบราชบัลลังก์เป็น พระเจ้าราชาธิราช กษัตริย์องค์ที่ 9
พระนางตะละชินซอบุต
พระนางตะละชินซอบุต (, ) พระมเหสีองค์ที่ 2 ใน พระยาอายลาว กษัตริย์องค์ที่ 7 แห่ง อาณาจักรหงสาวดี พระนางเป็นพระราชธิดาของ พระเจ้ารามประเดิด กษัตริย์องค์ที่ 2 และเป็นพระขนิษฐาของ นางจันทะมังคะละ พระอัครมเหสีของพระยาอายลาว
ต่อมาพระนางได้รับการสถาปนาเป็นพระมเหสีโดยพระเชษฐาต่างพระมารดา พระยาอายลาว โดยงานอภิเษกครั้งนี้จัดขึ้นโดยนางจันทะมังคะละ
มหาทวีปลอเรเชีย
มหาทวีปลอเรเชีย ( or ) เป็นมหาทวีปที่ตั้งอยู่ทางเหนือของ มหาทวีปกอนด์วานา ซึ่งเป็นส่วนหนึ่งของมหาทวีปแพนเจีย เมื่อประมาณ 335 - 175 ล้านปีก่อน มหาทวีปนี้แยกออกจากมหาทวีปกอนด์วานา ในช่วง 215 - 175 ล้านปีก่อน (เริ่มต้นในปลายยุคไทรแอสซิก) ในระหว่างการล่มสลายของมหาทวีปแพนเจีย และล่องลอยไปทางทิศเหนือหลังจากแยกตัวออก
ชื่อนี้รวมชื่อของ ทวีปลอเร็นเทีย เป็นชื่อที่ระบุไว้ใน North American craton และEurasia ตามที่ได้รับการแนะนำโดยการตั้งชื่อธรณีวิทยา Laurasia ได้รวบตัวพื้นที่ส่วนใหญ่ของแผ่นดินซึ่งสร้างขึ้นในทวีปปัจจุบันของซีกโลกเหนือ ,ส่วนใหญ่ที่ทวีปลอเร็นเทีย ,ทวีปบอลติกา ,ทวีปคาซัคสถาเนีย ,ทวีปไซบีเรีย ,North China ,South China และEast China
พระนางยูนซาน
พระนางยุนซาน ( ; 1713–1771) พระอัครมเหสีใน พระเจ้าอลองพญา ปฐมกษัตริย์แห่ง ราชวงศ์โกนบอง และเป็นพระราชมารดาของกษัตริย์แห่งราชวงศ์อลองพญาถึง 3 พระองค์คือ พระเจ้ามังลอก กษัตริย์องค์ที่ 2 , พระเจ้ามังระ กษัตริย์องค์ที่ 3 และ พระเจ้าปดุง กษัตริย์องค์ที่ 6 พระนางเป็นที่รู้จักจากการเข้ามายุติความขัดแย้งของพระราชโอรสองค์ใหญ่ 2 พระองค์คือ มังลอก และ มังระ ภายหลังจากพระเจ้าอลองพญาสวรรคตใน ค.ศ. 1760 ทำให้มังลอกได้ขึ้นสืบราชบัลลังก์ต่อจากพระเจ้าอลองพญา พระนางยุนซานสวรรคตในเดือนกรกฎาคม ค.ศ. 1771 ในรัชสมัยพระเจ้ามังระ
ณัฐ อินทรเจริญ
พลเอกณัฐ อินทรเจริญ หรือ บิ๊กณัฐ ปลัดกระทรวงกลาโหม ,สมาชิกสภานิติบัญญัติแห่งชาติ(สนช.),สมาชิกคณะรักษาความสงบแห่งชาติ (คสช.) และที่ปรึกษากิตติมศักดิ์สมาคมกีฬาแบดมินตัน แห่งประเทศไทยในพระบรมราชูปถัมภ์
พลเอกณัฐ อินทรเจริญ เกิดที่จังหวัดกรุงเทพมหานคร เป็นบุตรของนายวิจัย กับนางอมร อินทรเจริญ มีพี่น้อง 7 คน คู่สมรส นางรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม มีบุตรและธิดา 3คน ชาย1 คนหญิง 2 คน
พระนางเข่มะนอ
พระนางเข่มะนอ (, ) พระอัครมเหสีร่วมของ พระเจ้าตะเบ็งชะเวตี้ แห่ง ราชวงศ์ตองอู ร่วมกับ พระนางธัมมเทวี ระหว่าง ค.ศ. 1545 ถึง 1550 พระองค์เป็นชาวมอญและเป็นธิดาบุญธรรมของเศรษฐีนีแห่ง หงสาวดี ซึ่งค้นพบพระนางเมื่อยังเยาว์ในทุ่งเลี้ยงปศุสัตว์ของเศรษฐีนี
นิวเจนแอร์เวย์ส
สายการบินนิวเจนแอร์เวย์ () เป็นสายการบินของบริษัท นิวเจน แอร์เวย์ส จำกัด (ชื่อเดิม: บริษัท สบายดีแอร์เวย์ส จำกัด) เป็นสายการบินนานาชาติของไทยที่มุ่งเน้นเที่ยวบินจากประเทศไทยไปยังประเทศจีน มีการให้บริการทั้งแบบปกติและแบบเช่าเหมาลำ โดยมีท่าอากาศยานหลัก 6 แห่งคือ ท่าอากาศยานนานาชาติดอนเมือง, ท่าอากาศยานนานาชาติกระบี่, ท่าอากาศยานนานาชาติสุราษฎร์ธานี, ท่าอากาศยานนานาชาติอู่ตะเภา-พัทยา ระยอง, ท่าอากาศยานนานาชาติภูเก็ต และ ท่าอากาศยานนครราชสีมา รวมเป็น จุดหมายปลายทาง 30 เมืองในประเทศจีน  ประเทศจีน
บินรับส่งทหาร ภาคราชการ (รัฐ) โดย กอ.รมน.ภาค4 ส่วนหน้า
พระนางสิริมายาเทวี
พระนางสิริมายาเทวี (, ; ? – 28 มกราคม 1368) หรือในวรรณคดีเรื่อง ราชาธิราช เรียก นางมุเตียว พระมเหสีองค์สุดท้ายใน พระยาอู่ กษัตริย์องค์ที่ 8 แห่ง อาณาจักรหงสาวดี และเป็นพระราชมารดาของ พระเจ้าราชาธิราช กษัตริย์องค์ที่ 9
แต่เดิมพระนางเป็นพระชายาของ มังลังกา เจ้าเมืองหงสาวดีซึ่งเป็นพระอนุชาต่างพระมารดาของพระยาอู่ต่อมาเมื่อพระสวามีก่อกบฏต่อพระเชษฐาแต่ไม่สำเร็จและถูกสำเร็จโทษใน ค.ศ. 1353 พระยาอู่จึงรับนางมุเตียวเข้ามาเป็นพระมเหสีและพระราชทานพระอิสริยยศเป็น พระนางสิริมายาเทวี ในวันที่ 28 มกราคม ค.ศ. 1368 พระนางมีพระประสูติกาลพระราชบุตรองค์ที่ 4 หลังจากนั้นไม่นานพระนางก็สวรรคตต่อมาพระราชบุตรพระองค์นี้ได้ขึ้นสืบราชบัลลังก์ต่อจากพระยาอู่เป็น พระเจ้าราชาธิราช
รายพระนามสุลต่านคอโมโรส
เหล่า สุลต่านแห่งคอโมโรส, หมู่เกาะในมหาสมุทรอินเดียพร้อมเชื้อชาติที่ผสมผสานได้รับการสถาปนาภายหลังการเข้ามาของ ศาสนาอิสลาม ณ พื้นที่นี้เมื่อศตวรรษที่ 15 สุลต่านขึ้นอยู่กับเกาะอาจถูกจัดฐานะ "ฟานี", "อึมฟาอุเม" and "อึนติเบ" ไม่เหมือนกับสุลต่านฝั่งอาหรับ ,สุลต่านเหล่านี้มีอำนาจจริงเพียงเล็กน้อย ครั้งเดียวบนเกาะเอ็นซวานี่ หนึง อึนซวานี (อองฌูอองในปัจจุบัน),ฟานี 40 พระองค์และเจ้าผู้ครองนครอื่น ๆ แบ่งอำนาจกันภายในเกาะ งาซิดจา ( กรองด์ กอมอร์ในปัจจุบัน)ในอดีตถูกแบ่งเป็นรัฐสุลต่าน 11 รัฐ บทความนี้จะกล่าวถึงเฉพาะพระองค์ที่สำคัญ
รัฐสุลต่านในประวัติศาสตร์มี 5 รัฐที่ได้รับการเสนอให้ UNESCOยกย่องเป็นมรดกโลก ดังนี้:
เมืองเหล่านั้นยังไม่ได้รับการจารึกไว้เช่นนี้
สุลต่านจะมีพระอิสสริยยศว่า อึมฟาอูเม/อึมฟาลเม สุลต่านที่เป็นที่รู้จักในปัจจุบัน (ไม่ปรากฏรัชกาล) คือสุลต่านบวานา ฟูมู
สุลต่านจะมีพระอิสสริยยศว่า อึมฟาอูเม/อึมฟาลเม สุลต่านที่เป็นที่รู้จักในปัจจุบัน (ไม่ปรากฏรัชกาล) คือสุลต่านเฟเบจา มัมบเว
สมาคมกีฬาอีสปอร์ตแห่งประเทศไทย
สมาคมกีฬาอีสปอร์ตแห่งประเทศไทย () เป็นองค์กรกีฬาระดับชาติซึ่งมีทำหน้าที่กำกับดูแลอีสปอร์ตในประเทศไทย เป็นสมาชิกของสหพันธ์อีสปอร์ตนานาชาติและสมาพันธ์อีสปอร์ตเอเชีย มีหน้าที่รับผิดชอบในการจัดการแข่งขันกีฬาอีสปอร์ตภายในประเทศ โดยอยู่ในความดูแลของการกีฬาแห่งประเทศไทย
สมาคมกีฬาอีสปอร์ตจดทะเบียนก่อตั้งเมื่อปี พ.ศ. 2556 ในชื่อ สมาคมไทยอีสปอร์ต ซึ่งในขณะนั้นอีสปอร์ตยังไม่ถูกบรรจุเป็นชนิดกีฬาจากการกีฬาแห่งประเทศไทย และได้เข้าร่วมเป็นสมาชิกสหพันธ์อีสปอร์ตนานาชาติในปีเดียวกัน หลังจากนั้นได้มีการส่งนักกีฬาอีสปอร์ตเข้าร่วมการแข่งขันระดับนานาชาติทุกปี พร้อมกับการผลักดันให้อีสปอร์ตถูกบรรจุเป็นชนิดกีฬาเป็นต้นมา จนในวันที่ 27 กรกฎาคม พ.ศ. 2560 ที่ประชุมคณะกรรมการการกีฬาแห่งประเทศไทยได้เห็นชอบให้อีสปอร์ตเป็นชนิดกีฬา ที่สามารถจดทะเบียนจัดตั้งเป็นสมาคมกีฬาในประเทศไทยได้ และได้รับการลงนามอนุมัติอย่างเป็นทางการจากรัฐมนตรีว่าการกระทรวงการท่องเที่ยวและกีฬาในวันที่ 17 ตุลาคม พร้อมทั้งเปลี่ยนชื่อเป็น สมาคมกีฬาอีสปอร์ตแห่งประเทศไทย ซึ่งได้เปิดตัวอย่างเป็นทางการเมื่อวันที่ 21 ธันวาคมในปีเดียวกัน
ลูกิอุส ตาร์กวินิอุส ซุแปร์บุส
ลูกิอุส ตาร์กวินิอุส ซุแปร์บุส () เป็นกษัตริย์แห่งโรมคนที่ 7 และเป็นคนสุดท้าย เขามีฉายาว่า ตาร์กวินิอุสผู้หยิ่งทะนง เขาเป็นลูกชายหรือหลานชายของลูกิอุส ตาร์กวินิอุส ปริสกุส กษัตริย์แห่งโรมคนที่ห้า ซุแปร์บุสได้ขึ้นครองรายช์ภายหลังการลอบสังหารแซร์วิอุส ตุลลิอุส กษัตริย์คนที่หก ซึ่งเป็นการลอบสังหารที่จัดฉากโดยเขากับภริยา โรมันภายใต้การปกครองของซุแปร์บุสไม่ได้ประสบกับความสำเร็จทางการทหารมากนัก เขามักหัวอ่อนคล้อยตามแม่ทัพนายกองที่มักจะบอกว่าโรมันสามารถจะชนะในศึกนั้นศึกนี้ได้ ความนิยมของซุแปร์บุสจึงไม่ค่อยจะดีนัก และเมื่อน้องชายเขาก่อเหตุข่มขืนลูเครเชีย ก็ทำให้ประชาชนในกรุงโรมก่อการลุกฮือโค่นล้มเขาลงจากอำนาจในปี 509 ก่อนคริสต์กาล ระบอบกษัตริย์ถูกล้มล้างและวุฒิสภาโรมันได้ประกาศจัดตั้งสาธารณรัฐโรมัน
หลังถูกโค่นล้มจากอำนาจ เขาก็ลี้ภัยออกจากกรุงโรมไปพึ่งกษัตริย์ปอร์เซนาแห่งชาวอีทรัสคัน ด้วยเห็นว่าซุแปร์บุสมีเชื้อสายอีทรัสคัน กษัตริย์ปอร์เซนาจึงต้องการช่วยซุแปร์บุสคืนสู่ตำแหน่ง กษัตริย์ปอร์เซนายกทัพสู่กรุงโรม แต่สู้รบกันไม่ไม่นานก็เกิดเป็นสัญญาสงบศึกโดยไม่มีฝ่ายใดชนะ ซุแปร์บุสได้พยายามวางแผนทวงคืนบัลลังก์อีกครั้งในปี 498 หรือ 496 ก่อนค.ศ.แต่ก็ไม่สำเร็จ
องค์การบริหารส่วนตำบลเก่างิ้ว
องค์การบริหารส่วนตำบลเก่างิ้ว เป็นองค์กรปกครองส่วนท้องถิ่นแห่งหนึ่งในอำเภอพล จังหวัดขอนแก่น ตั้งอยู่ห่างจากอำเภอพลประมาณ 2.8 กิโลเมตร พื้นที่ส่วนใหญ่เป็นพื้นที่ราบ ลักษณะดินเป็นดินปนทรายสภาพอากาศแห้งแล้ง ตำบลเก่างิ้วทอดเป็นแนวยาวจากทิศตะวันออกไปยังทิศตะวันตกมีแหล่งน้ำธรรมชาติที่สำคัญ คือ  ลำห้วยอีโซ ลำห้วยขี้หนู ไหลผ่านทางด้านตะวันตกของตำบลในแนวเหนือใต้ และลำห้วยซำประดู่ มีทางหลวงแผ่นดินหมายเลข 2 (ถนนมิตรภาพ) สายสระบุรี-หนองคาย ตัดผ่านทางด้านตะวันออกของตำบล
อาณาเขต
องค์การบริหารส่วนตำบลเก่างิ้ว ตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
เก่างิ้ว ท้องที่เดิมที่เป็นหมู่บ้านในเขตตำบลเพ็กใหญ่ อำเภอพล ซึ่งตามตำนานเล่าขานสืบต่อมาว่า บริเวณนี้เมื่อก่อนนั้นมีลักษณะเป็นเมืองเก่าแก่ที่เหลือซากปรักหักพังเอาไว้ และมีต้นงิ้วแดงเป็นจำนวนมากจึงได้นำมาตั้งเป็นชื่อหมู่บ้าน เมื่อวันที่ 25 พฤศจิกายน พ.ศ. 2501 ทางราชการได้แบ่งโอนหมู่บ้านจำนวน 13 หมู่บ้าน ออกมาจัดตั้งเป็นตำบลใหม่ ชื่อว่า ตำบลเก่างิ้ว โดยมีนายทองคำ บุญเชิด เป็นกำนันคนแรก และเมื่อวันที่ 5 กรกฎาคม พ.ศ. 2516 ได้รับการยกฐานะตำบลเก่างิ้วเป็น สภาตำบลเก่างิ้ว
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลเก่างิ้ว เป็น องค์การบริหารส่วนตำบลเก่างิ้วจนถึงปัจจุบัน
องค์การบริหารส่วนตำบลเก่างิ้ว ครอบคลุมพื้นที่ตำบลเก่างิ้วทั้งตำบล จำนวน 11 หมู่บ้าน ดังนี้
องค์การบริหารส่วนตำบลละหานนา
องค์การบริหารส่วนตำบลละหานนา เป็นองค์กรปกครองส่วนท้องถิ่นแห่งหนึ่งในอำเภอแวงน้อย จังหวัดขอนแก่น พื้นที่ส่วนใหญ่เป็นพื้นที่ราบลุ่ม ดอน สภาพดินเป็นดินเหนียว และดินทรายดินขาดความอุดมสมบูรณ์และดินเค็มบางแห่ง มีป่าเสื่อมโทรม สภาพโดยทั่วไปแห้งแล้ง
อาณาเขต
องค์การบริหารส่วนตำบลละหานนา ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ละหานนา ท้องที่เดิมที่เป็นหมู่บ้านในเขตตำบลโคกสง่า อำเภอพล มีตำนานเล่าสืบต่อกันวมาว่า ""เมื่อประมาณปี พ.ศ. 2472 มีพ่อค้าควาย คือนายชาลี ทาหาร (สมัยก่อนเรียกว่านายฮ้อย) ได้เดินทางมาซื้อวัวควายแถวทางภาคอีสาน เพื่อจะนำควายไปขายทางภาคกลาง นายชาลี ทาหารเป็นคนชาวจังหวัดลพบุรีได้เดินทางมาพบเห็นบึงละหาน ระหว่างทางได้นำควายมาพักอาศัยแถวริมบึง เป็นแรมเดือน เพื่อจะเดินทางต่อไปจังหวัดลพบุรี ขณะนอนพักแรมนั้น นายชาลีมีความคิดว่า บึงละหานนา นั้นมีปริมาณน้ำมากเป็นแหล่งน้ำธรรมชาติที่มีขนาดใหญ่ มีความอุดมสมบูรณ์ล้อมรอบไปด้วยทุ่งนา ดังนั้น นายชาลี ทาหาร จึงได้ตั้งชื่อบึงว่า “ บึงละหานนา” โดยได้นำเอาชื่อ บึงละหาน มาตั้งเป็นหมู่บ้านละหานนา โดยได้นำเอานามสกุลตัวเองมาตั้งเป็นนามหมู่บ้าน ต่อมานายชาลี จึงได้แต่งงานมีครอบครัว อยู่ที่บ้านละหานนา""
เมื่อวันที่ 25 พฤศจิกายน พ.ศ. 2501 ทางราชการได้แบ่งโอนหมู่บ้านจำนวน 12 หมู่บ้านของตำบลโคกสง่า ออกมาจัดตั้งเป็นตำบลใหม่ ชื่อว่า ตำบลระหารนา อำเภอพล และต่อมาได้เขียนชื่อใหม่เป็น ตำบลละหานนา และจัดตั้งอำเภอแวงน้อยขึ้น จึงมีผลทำให้ตำบลละหานนา โอนมาขึ้นตรงต่อเขตปกครองอำเภอแวงน้อย และในเมื่อวันที่ 9 เมษายน พ.ศ. 2517 ได้รับการยกฐานะตำบลละหานนา เป็น สภาตำบลละหานนา จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลละหานนาจนถึงปัจจุบัน
องค์การบริหารส่วนตำบลละหานนา ครอบคลุมพื้นที่ตำบลละหานนาทั้งตำบล จำนวน 16 หมู่บ้าน ดังนี้
องค์การบริหารส่วนตำบลหนองสองห้อง
องค์การบริหารส่วนตำบลหนองสองห้อง เป็นองค์กรปกครองส่วนท้องถิ่นแห่งหนึ่งในอำเภอหนองสองห้อง จังหวัดขอนแก่น
อาณาเขต
องค์การบริหารส่วนตำบลหนองสองห้อง ตั้งอยู่ทางทิศใต้ของจังหวัดขอนแก่น มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลหนองสองห้อง แรกเริ่มแต่เดิมนั้นเป็นเพียงหมู่บ้านในการปกครองของตำบลตะกั่วป่า, ตำบลคึมชาด และตำบลโนนธาตุ ต่อมาเมื่อวันที่ 26 มิถุนายน พ.ศ. 2506 ทางราชการได้ประกาศจัดตั้งเป็นตำบลหนองสองห้อง กิ่งอำเภอหนองสองห้องตามกฎหมายลักษณะปกครองท้องที่ พ.ศ. 2457 โดยโอนหมู่ 1-13 (ปัจจุบัน) มาจากตำบลตะกั่วป่า หมู่ 14 ตำบลคึมชาด และหมู่ 15, 16 จากตำบลโนนธาตุ มารวมจัดตั้งขึ้นเป็นตำบลหนองสองห้อง และหลักจากนั้นได้รับการยกฐานะเป็น สภาตำบลหนองสองห้อง เมื่อวันที่ 9 เมษายน พ.ศ. 2517
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลหนองสองห้อง เป็น องค์การบริหารส่วนตำบลหนองสองห้องจนถึงปัจจุบัน
องค์การบริหารส่วนตำบลหนองสองห้อง ครอบคลุมพื้นที่บางส่วนของตำบลหนองสองห้อง (นอกเขตเทศบาลตำบลหนองสองห้อง) จำนวน 14 หมู่บ้าน ดังนี้
องค์การบริหารส่วนตำบลท่าวัด
องค์การบริหารส่วนตำบลท่าวัด เป็นองค์กรปกครองส่วนท้องถิ่นแห่งหนึ่งในอำเภอแวงน้อย จังหวัดขอนแก่น มีลักษณะเป็นที่ราบสูง มีพื้นที่สูงต่ำสลับกันเป็นลูกคลื่น ดินมีลักษณะเป็นดินร่วนปนทรายบางแห่งเป็นดินเค็ม ดินอุ้มน้ำได้น้อยขาดความอุดมสมบูรณ์ ฤดูร้อนอากาศร้อนแห้งแล้ง
อาณาเขต
องค์การบริหารส่วนตำบลท่าวัด ตั้งอยู่ทางทิศใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ท่าวัด ท้องที่เดิมที่เป็นหมู่บ้านในเขตตำบลระหารนา หรือ ละหานนา อำเภอพล เมื่อวันที่ 31 พฤษภาคม พ.ศ. 2508 ทางราชการได้แบ่งโอนหมู่บ้านจำนวน 7 หมู่บ้านของตำบลระหารนา/ละหานนา ออกมาจัดตั้งเป็นตำบลใหม่ ชื่อว่า ตำบลท่าวัด อำเภอพล เหตุที่ตั้งชื่อ ท่าวัด เนื่องจากบริเวณนั้นมีสถานที่ตั้งของวัดอยู่ใกล้หนองน้ำ และมีต้นแวงขึ้นมากบริเวณหนองน้ำ และเมื่อปี พ.ศ. 2514จัดตั้งกิ่งอำเภอแวงน้อยขึ้น จึงมีผลทำให้ตำบลท่าวัด โอนมาขึ้นตรงต่อเขตปกครองอำเภอแวงน้อย และในเมื่อวันที่ 9 เมษายน พ.ศ. 2517 ได้รับการยกฐานะตำบลละหานนา เป็น สภาตำบลท่าวัด จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลท่าวัดจนถึงปัจจุบัน
องค์การบริหารส่วนตำบลท่าวัด ครอบคลุมพื้นที่ตำบลท่าวัดทั้งตำบล จำนวน 10 หมู่บ้าน ดังนี้
องค์การบริหารส่วนตำบลคอนฉิม
องค์การบริหารส่วนตำบลคอนฉิม เป็นองค์กรปกครองส่วนท้องถิ่นแห่งหนึ่งในอำเภอแวงใหญ่ จังหวัดขอนแก่น เป็นที่ราบสูงบางส่วนเป็นเนินเตี้ย ดินร่วนปนทรายและบางส่วนเป็นดินเค็ม
อาณาเขต
องค์การบริหารส่วนตำบลคอนฉิม ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลคอนฉิม นับว่าเป็นตำบลที่เก่าแก่มาก เมื่อก่อนขึ้นตรงต่อปกครองอำเภอพล ในปี พ.ศ.2492 ได้แยกการปกครองเพิ่มอีกตำบล คือ ตำบลโนนทอง และในปี พ.ศ.2511 ได้แยกออกไปอีกตำบล คือ ตำบลใหม่นาเพียง เมื่อวันที่ 5 กรกฎาคม พ.ศ. 2516 ได้รับการยกฐานะตำบลคอนฉิม เป็น สภาตำบลคอมฉิม อำเภอพล ต่อมาเมื่อปี พ.ศ. 2520 โอนมาขึ้นกับอำเภอแวงใหญ่ และเมื่อปี พ.ศ.2522 ตำบลคอนฉิมแยกออกไปอีกตำบล คือ ตำบลแวงใหญ่
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลคอนฉิม อำเภอแวงใหญ่จนถึงปัจจุบัน
องค์การบริหารส่วนตำบลคอนฉิม ครอบคลุมพื้นที่ตำบลคอนฉิมทั้งตำบล จำนวน 9 หมู่บ้าน ดังนี้
มวลเขาสูงไอร์
มวลเขาสูงไอร์ หรือมวลเขาสูงแอร์ () เป็นกระจุกภูเขาสูง ตั้งในเขตเตเนเร ประเทศไนเจอร์ และเป็นส่วนหนึ่งของทะเลทรายสะฮารา (หรือ เศาะหะรออ์) มีความสูงเฉลี่ย 500 — 900 เมตร และเป็นพื้นที่ที่มีฝนตกมากกว่าทะเลทรายโดยรอบ ทำให้มีสิ่งมีชีวิตอยู่อาศัย โดยนับได้ถึง 430 ชนิด มีสิ่งมีชีวิตแบบซาเฮล สะฮารา และสิ่งมีชีวิตแบบเมดิเตอร์เรเนียน จากการสำรวจในศตวรรษที่ 20พบว่ามีไม้หนามสปีชีส์ "Acacia tortilis" subsp. "raddiana" และพืชสปีชีส์ "Balanites aegyptiaca" ขึ้นระหว่างภูเขา พืชชนิดอื่นพบได้ยากเพราะบริเวณดังกล่าวแห้งแล้งมาก ส่วนบริเวณแม่น้ำชั่วคราว (วาดีย์) ประกอบด้วยพืชจำพวก "Acacia nilotica", "Faidherbia albida", "Hyphaene thebaica" ขึ้นร่วมอยู่กับอินทผลัม
มวลเขามีอายุตั้งแต่บรมยุคพรีแคมเบรียนถึงมหายุคซีโนโซอิก ประกอบด้วยหินเพอร์แอลคาไลน์ และหินแกรนิต ซึ่งมีสีดำตัดกับหินแกรนิตสีอ่อน ในบรรดาภูเขาที่ประกอบเป็นกระจุกภูเขาไอร์นี้ มีภูเขาอิดูกัล-น์-ตาแกซ (ความสูง 2022 เมตร) ซึ่งเป็นจุดสูงสุดของประเทศไนเจอร์ ภูเขาตัมกัก (Tamgak) (1988 เมตร) ภูเขาเกรอบูน (1944 เมตร) และภูเขาอื่น ๆ อีก มวลเขาทั้งหมดโผล่ขึ้นกลางที่ราบสูง
อันส์บัค
อันส์บัค () เป็นเมืองในรัฐบาวาเรีย ประเทศเยอรมนี ถือเป็นศูนย์กลางของส่วนภูมิภาคมิทเทิลฟรังเคิน อันส์บัคตั้งอยู่ทางตะวันตกเฉียงใต้ของเนือร์นแบร์กไปราว 140 กิโลเมตร เมืองนี้ถูกพัฒนาขึ้นในศตวรรษที่ 8 โดยสงฆ์คณะเบเนดิกติน และได้กลายเป็นที่พำนักของราชวงศ์โฮเอ็นโซลเลิร์นในปีค.ศ. 1331 เมืองนี้ไม่ได้รับความเสียหายในช่วงสงครามโลกครั้งที่สองมากนัก จีงยังมีอาคารเก่าแก่ด้วยสถาปัตยกรรมบาโรกหลงเหลืออยู่ เมืองนี้ได้รับการกล่าวถึงครั้งแรกในชื่อ โอนอลเทิสบัค () เมื่อปีค.ศ. 790 และมีการกร่อนเสียงไปตามการเวลา ชื่ออันส์บัคในปัจจุบันเริ่มปรากฎในปีค.ศ. 1732
โคซมีเชสกีเรย์ซ
โคซมีเชสกีเรย์ซ () เป็นภาพยนตร์แนววิทยาศาสตร์ของสหภาพโซเวียต 
เดิมที่แล้วภาพยนตร์มีแผนสร้างในปี 1924 ด้วยผู้สร้างภาพยนตร์ชาวรัสเซีย Vasili Zhuravlov แต่ว่าไม่ได้มีโอกาสสร้างจนถึงปี 1932 ที่ Komsomol (สหภาพเยาวชนคอมมิวนิสต์) กลับมาสถาปนาอีกครั้ง ด้วยการสร้างภาพยนตร์นี้จะให้มีความสนใจในการเรียนด้านอวกาศ โดย Zhuravlov ได้ปรึกษากับ คอนสตันติน ซีออลคอฟสกี เกี่ยวกับทฤษฎีและวิศวกรด้านยานอวกาศวิทยาศาสตร์ในการเขียนบทภาพยนตร์นี้ แต่ซีออลคอฟสกีเสียชีวิตก่อนที่ภาพยนตร์นี้จะสร้างเสร็จ
ชื่อยานอวกาศทั้งสองลำในภาพยนตร์นี้ ตั้งชื่อตามผู้นำสหภาพโซเวียตโจเซฟ สตาลิน และ คลีเมนต์ โวโรชีลอฟ นอกจากนี้ยังมีฉากเปิดไฟกระพิบว่า "CCCP" (อักษรย่อของ "สหภาพโซเวียต"ในภาษารัสเซีย) จากดวงจันทร์สู่โลก
"โคซมีเชสกีเรย์ซ"ทั้งหมดเป็นภาพยนตร์เงียบและเข้าฉายในช่วงต้นปี 1936 เท่านั้นก่อนที่จะถูกเอาออกโดยกองตรวจพิจารณาโซเวียต และไม่เคยเข้าฉายอีกเลยจนถึงคริสต์ทศวรรษที่ 1980
มหาวิทยาลัยซีเอ็มเคแอล
มหาวิทยาลัยซีเอ็มเคแอล () เป็นสถาบันอุดมศึกษาที่มีศักยภาพสูงจากต่างประเทศ แบบสถาบันร่วมระหว่างมหาวิทยาลัยคาร์เนกีเมลลอน กับสถาบันเทคโนโลยีพระจอมเกล้าเจ้าคุณทหารลาดกระบัง
สำนักงานคณะกรรมการการอุดมศึกษา (สกอ.) มีการดำเนินการเกี่ยวกับการจัดการศึกษาของสถาบัน อุดมศึกษานอกพื้นที่ และการส่งเสริมสนับสนุนการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ ซึ่งมหาวิทยาลัยคาร์เนกีเมลลอน () ได้เข้ามาจัดการศึกษาในประเทศไทยร่วมกับสถาบันเทคโนโลยีพระจอมเกล้าเจ้าคุณทหารลาดกระบัง ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKL University) โดยเปิดรับสมัครนักศึกษารุ่นแรกในปีการศึกษา 2561
ภูเขาไฟเอเรอตาเล
ภูเขาไฟเอเรอตาเล (ชื่อในภาษาอัมฮาริก) หรือที่รู้จักกันดีในชื่อภาษาอังกฤษว่า ภูเขาไฟเออร์ตาเอล (, ) บ้างก็อ่าน อิร์ตาเอล เป็นภูเขาไฟรูปโล่ชนิดบะซอลต์ ตั้งในที่ต่ำอาฟาเรอ (afar depression) ประเทศเอธิโอเปีย มีความสูง 613 เมตร ประกอบด้วยแอ่งลาวาจำนวน 2 แอ่งหรือ 1 แอ่งแล้วแต่ช่วงเวลา ปัจจุบันปะทุตลอดเวลานับแต่มีการบันทึก (พ.ศ. 2449) จนได้ชื่อว่า ประตูสู่นรก คล้ายกับชื่อของหลุมแก๊สดาร์วาซาในประเทศเติร์กเมนิสถาน การปะทุครั้งใหญ่ล่าสุดมีเมื่อวันที่ 25 กันยายน พ.ศ. 2548 ทำให้สัตว์ล้มตาย 250 ตัว และราษฎรนับพันคนต้องหลบภัย ต่อมาในเดือนสิงหาคม พ.ศ. 2550 ก็มีการปะทุอย่างเดียวกันทำให้มีคนสูญหายสองคนและคนอพยพนับร้อยคน ภูเขาไฟเอเรอตาเลนับแต่นั้นมาก็ปะทุตลอดเวลาโดยมีการปะทุใหญ่ครั้งล่าสุดเมื่อเดือนมกราคม พ.ศ. 2560
ชื่อเอเรอตาเลเป็นชื่อภาษาอาฟาเรอแปลว่า ภูเขาควัน เมื่อปี พ.ศ. 2552 ทีมจากบีบีซีสำรวจพื้นที่โดยวิธีโทรสัมผัสเลเซอร์เพื่อป้องกันความร้อน
การเดินทางมายังภูเขาไฟเอเรอตาเลนั้นยากลำบากยิ่งนัก เนื่องจากเป็นท้องที่กันดาร มีภัยธรรมชาติและภัยโดยมนุษย์มาก บ้างก็มีเหตุต่อสู้กันในหมู่ชาวอาฟาเรอ เช่นเหตุที่เกิดเมื่อวันที่ 16 มกราคม พ.ศ. 2555 ชาวยุโรปจำนวนหนึ่งถูกยิง เป็นผลให้ห้าคนถึงแก่กรรม ส่วนที่เหลือเจ็ดคนบาดเจ็บ ต่อมาแนวร่วมสามัคคีประชาธิปไตยปฏิวัติอาฟาเรอ (Afar Revolutionary Democratic Unity Front) แสดงความรับผิดและปล่อยนักท่องเที่ยวซึ่งเป็นตัวประกันสองคนเมื่อเดือนมีนาคม พ.ศ. 2555 ล่าสุดเมื่อเดือนธันวาคม พ.ศ. 2560 นักท่องเที่ยวชาวเยอรมันถูกยิงเสียชีวิตขณะเดินทางกลับจากภูเขาไฟ มัคคุเทศก์ท่านหนึ่งแนะนำว่านักท่องเที่ยวพึงจัดให้มีทหาร ตำรวจ หรือกองกำลังติดอาวุธอย่างน้อยสองนายอารักขาขณะเดินทางไปยังภูเขาไฟ หรือถ้าจะให้ดีพึงไปกับบริษัททัวร์ที่มีทหารเดินทางไปคุ้มกันด้วย
เงี่ยน
มโนธรรม
มโนธรรม () คือความรู้สึกผิดชอบชั่วดี เปรียบดั่งเสียงภายในซึ่งบอกว่าสิ่งใดควรกระทำ และสิ่งใดควรหลีกเลี่ยงโดยเฉพาะทางด้านศีลธรรม เป็นความรู้สึกที่ช่วยแยกแยะว่าสิ่งใดเป็นสิ่งดีงามและถูกต้อง และสิ่งใดเป็นสิ่งชั่วและผิด มโนธรรมทางด้านจิตวิทยา มักจะถือว่าเป็นสิ่งที่ทำให้มนุษย์รู้สึกผิด เมื่อไม่ได้กระทำสิ่งที่สอดคล้องกับศีลธรรมที่กำหนดโดยสังคม และทำให้มีความรู้สึกว่าตนเป็นคนที่ซื่อสัตย์และเที่ยงธรรม เมื่อได้ปฏิบัติตามบรรทัดฐานของสังคม ทางด้านศาสนา โดยเฉพาะบรรดาศาสนาอับราฮัม (เช่น ศาสนาคริสต์) มักเชื่อว่ามโนธรรมเป็นกฎของพระเจ้า ซึ่งพระเจ้าได้วางไว้ในใจมนุษย์ทุกคน นอกจากนี้ มักเชื่อว่าเป็นสิ่งที่มนุษย์สามารถหล่อหลอมได้ด้วยการศึกษาคำสอนของพระเจ้า
สีหตูแห่งแปร
สีหตูแห่งแปร (, ; สิ้นพระชนม์ 1288) หรือ สีหสุระ อุปราชแห่ง แปร ระหว่าง ค.ศ. 1275 ถึง 1288 เป็นที่รู้จักในประวัติศาสตร์พม่าเมื่อเป็นผู้ปลงพระชนม์พระบิดาของพระองค์เอง พระเจ้านรสีหบดี กษัตริย์องค์สุดท้ายแห่ง อาณาจักรพุกาม ใน ค.ศ. 1287 นอกจากนี้พระองค์ยังเป็นพระอัยกา (ตา) ของ พระเจ้าฝรั่งมังศรีชวา แห่ง อังวะ
สีหตูแห่งพุกาม
สีหตูแห่งพุกาม (, ; รู้จักในพระนาม มินยิน , ? – 1256) ทายาทผู้มีสิทธิโดยตรง แห่ง อาณาจักรพุกาม ของ พม่า ระหว่าง ค.ศ. 1251 ถึง 1256 พระองค์เป็นพระราชโอรสองค์ใหญ่จากทั้งหมด 2 พระองค์ของ พระเจ้าอุซะนา เมื่อพระราชบิดาสวรรคตระหว่างออกล่าสัตว์เมื่อเดือนพฤษภาคม ค.ศ. 1256 อัครมหาเสนาบดีนาม ราชสิงคาล ได้กดดันขุนนางในราชสำนักให้ยกราชบัลลังก์ให้กับพระอนุชาของเจ้าชายสีหตูขึ้นสืบราชบัลลังก์ต่อเป็น พระเจ้านรสีหบดี ขณะที่เจ้าชายสีหตูถูกจับสำเร็จโทษหลังจากนั้นไม่นาน
อึลจิมุนด็อก
อึลจิมุนด็อก ( , ? – ?) ผู้นำทางการทหารในช่วงต้น คริสต์ศตวรรษที่ 7 ของ อาณาจักรโคกูรยอ หนึ่งใน สามก๊กแห่งเกาหลี เขาสามารถปกป้องอาณาจักรโคกูรยอจากการโจมตีของ ราชวงศ์สุย ในช่วง สงครามโคกูรยอ-สุย ทำให้เขาเป็นหนึ่งในวีรบุรุษที่ยิ่งใหญ่ที่สุดในประวัติศาสตร์ทางการทหารของเกาหลี
หยางเหลียง
หยางเหลียง () พระสมัญญานาม เต๋อจัง องค์ชายแห่ง ราชวงศ์สุย พระองค์เป็นพระราชโอรสองค์เล็กของ จักรพรรดิสุยเหวิน ปฐมจักรพรรดิราชวงศ์สุยที่ประสูติแต่ จักรพรรดินีเหวินเซี่ยน ระหว่างรัชสมัยของพระราชบิดาพระองค์ถูกส่งไปปกครองภูมิภาคทางเหนือของ แม่น้ำเหลือง หลังจากการสวรรคตของพระราชบิดาใน ค.ศ. 604 พระองค์ได้ก่อการกบฏต่อพระเชษฐา จักรพรรดิสุยหยาง แต่พ่ายแพ้ต่อขุนศึกของจักรพรรดิสุยหยาง หยางซู่ พระองค์จึงได้ยอมแพ้ส่งผลให้พระองค์ถูกปลดเป็นสามัญชนและถูกจำคุก
วิกตอเรียส์ซีเคร็ตแฟชั่นโชว์ 2017
วิกตอเรียส์ซีเคร็ตแฟชั่นโชว์ 2017 () เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ ลิลี ออลดริดจ์, เอลซา ฮอสค์, เทย์เลอร์ ฮิลล์, มาร์ธา ฮันต์, อาดรียานา ลีมา, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, กันดิส สวาเนปุล, แจสมิน ทุกส์, อาเลซังดรา อังบรอซียูที่เดินแบบให้งานวิกตอเรียส์ซีเคร็ตแฟชั่นโชว์เป็นครั้งสุดท้ายของเธอ และเบฮาตี ปรินส์ลัวพลาดการแสดงในครั้งนี้ เนื่องจากเธอตั้งครรภ์
วิกตอเรียส์ซีเคร็ตแฟชั่นโชว์ 2017 จัดแสดงขึ้นที่เซียงไฮ้, ประเทศจีน ที่สนามกีฬาเมอร์เซเดส-เบนซ์ เป็นครั้งแรกของวิคตอเรียซีเคร็ทแฟชั่นโชว์ที่จัดขึ้นในเอเชีย ร่วมการแสดงดนตรีโดย แฮร์รี่สไตล์, มิเกล, เลสลี่ โอดอม จูเนียร์ และเจน จาง มีข่าวลือก่อนหน้าบอกว่าเทย์เลอร์ สวิฟท์จะร่วมการแสดงในโชว์นี้ ซึ่งเป็นเพียงข่าวลือเท่านั้น การแสดงโดยเคที เพร์รี่ ถูกยกเลิกเนื่องจากถูกเพิกถอนวีซ่า เช่นเดียวกับจีจี ฮาดิด และนางแบบคนอื่น ๆ ที่ถูกกระทำแบบนี้อีกหลายคน
วิทยาลัยเฉลิมกาญจนาระยอง
วิทยาลัยเฉลิมกาญจนาระยอง () เป็นสถาบันอุดมศึกษาเอกชน ในประเทศไทย ตั้งอยู่ที่จังหวัดระยอง
ตามราชกิจจานุเบกษา ว่าด้วยกระทรวงศึกษาธิการได้ออกใบอนุญาตเลขที่ 1/2550 ลงวันที่ 16 มกราคม 2550 อนุญาตให้ นางสุชีราภรณ์ ธุวานนท์ จัดตั้งสถาบันอุดมศึกษาเอกชนชื่อ วิทยาลัยเฉลิมกาญจนาระยอง ตั้งอยู่เลขที่ 333/3 หมู่ 3 ถนนสุขุมวิท ตำบลวังหว้า อำเภอแกลง จังหวัดระยอง ตั้งแต่วันที่ 16 มกราคม 2550 เป็นต้นไป
กวางรูดอล์ฟ
รูดอล์ฟ (อังกฤษ:rudolf) เป็นหนึ่งในกวาง9ตัวของซานตาคลอส แต่กวางที่มีการพูดถึงมากที่สุดก็คือ กวางรูดอล์ฟ มันเป็นกวางสายพันธุ์เรนเดียร์ มีเอกลักษณ์เฉพาะตัวคือ จมูกสีแดงของมัน
รูดอล์ฟ เป็นลูกกวางของพ่อกวางที่มีชื่อว่า ดอนเนอร์ รูดอล์ฟถูกเพื่อนๆของมันหัวเราะเยาะเย้ยอยู่เป็นประจำเนื่องจากจมูกที่มีสีแดงซึ่งแตกต่างจากพรรคพวก เมื่อวันคริสต์มาสอีฟ(วันก่อนวันคริสต์มาสหนึ่งวัน)วันหนึ่ง ซานตาคลอสกำลังเดินทางไปให้ของขวัญกับเด็กๆ แต่แล้วก็มีหมอกทึบจัด จนซานตาคลอสคิดจะยกเลิกให้ของขวัญแล้ว แต่ซานตาคลอสเห็นสีแดงของจมูกของรูดอล์ฟ จึงคิดว่าจมูกสีแดงสว่างของมันอาจเป็นไฟส่องทางได้ จึงนำมันมาขี่ และสามารถให้ของขวัญเด็กๆได้ตามเป้าหมาย ซานตาคลอสจึงให้รูดอล์ฟเป็นกวางตัวหน้าสุดของขบวน และข้างหลังของรูดอล์ฟมีกวางอีก8ตัว รูดอล์ฟจึงเป็นกวางที่มีบุญคุณต่อซานตาคลอสมากที่สุดดร.อลิซ บลูแม็กเลนดอน ผู้เชี่ยวชาญด้านสัตว์ป่าโดยเฉพาะกวาง จากมหาวิทยาลัยเท็กซัส เอแอนด์เอ็ม สหรัฐ มีความเห็นว่า กวางเรนเดียร์ของซานตาคลอสทุกตัวเป็นตัวเมีย เหตุที่เป็นเพศเมียก็เพราะ กวางตัวผู้จะสลัดเขาในช่วงคริสต์มาส แต่ตัวเมียจะเก็บเขาไว้จนถึงเดือนกุมภาพันธ์-มีนาคม
แต่ ดร.เกร็ก ฟินสตัด หัวหน้าโครงการศึกษาเรนเดียร์ จากมหาวิทยาลัยอลาสกา แฟร์แบงก์ สหรัฐอเมริกา ค้านว่า เรนเดียร์ของซานตาคลอสอาจเป็นตัวผู้ที่เป็นหมัน หรือ เรียกว่า “สเตียร์” ที่จะคงเขาไว้จนถึงช่วงเวลาเดียวกับตัวเมีย ดร.ฟินสตัด ยังกล่าวต่อไปอีกว่า นักลากเลื่อนส่วนใหญ่ใช้ “สเตียร์” ในช่วงฤดูหนาว เพราะในช่วงฤดูหนาว ตัวเมียส่วนใหญ่จะตั้งท้อง เนื่องจากฤดูติดสัดอยู่ในช่วงฤดูร้อนจนถึงฤดูใบไม้ร่วง ไม่มีนักลากเลื่อนคนใดอยากใช้กวางท้องลากเลื่อน
จึงไม่สามารถสรุปได้ว่ากวางของซานตาคลอสนั้นเป็นเพศอะไร
มิสแกรนด์ซาริเยอร์
มิสแกรนด์ซาริเยอร์ () เป็นการประกวดนางงามระดับเขตของ, รัฐซาราวะก์, ประเทศมาเลเซีย เพื่อคัดเลือกตัวแทนเข้าร่วมการประกวดมิสแกรนด์ซาราวะก์ เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2018 โดยผู้ที่ได้ตำแหน่งชนะเลิศและรองชนะเลิศอันดับที่ 1 ในการประกวด จะได้เป็นตัวแทนของเขตในการประกวดมิสแกรนด์ซาราวะก์ เพื่อหาตัวแทนระดับรัฐสำหรับการประกวดระดับชาติบนเวทีมิสแกรนด์มาเลเซีย ผู้อำนวยการกองประกวดมิสแกรนด์ซาริเยอร์คนปัจจุบัน คือ อับดุลละห์ ชุลฮิ (Abdullah Sulhi) ซึ่งได้รับสิทธิ์ในการจัดประกวดมิสแกรนด์ซาริเยอร์จากองค์กรมิสแกรนด์ซาราวะก์มาตั้งแต่ ปี ค.ศ. 2018 เป็นต้นมามิสแกรนด์ซาริเยอร์ 2018 () เป็นการจัดประกวดมิสแกรนด์ซาริเยอร์แรก ผู้ที่ได้รับตำแหน่งมิสแกรนด์ซาริเยอร์ 2018 และรองชนะเลิศอันดับที่ 1 จะได้เป็นตัวแทนของเขตในการประกวดมิสแกรนด์ซาราวะก์ 2018 ซึ่งจะถูกจัดขึ้นในช่วงต้นปี ค.ศ. 2018 ณ เมืองซีบู, รัฐซาราวะก์ ทั้งนี้ การจัดประกวดมิสแกรนด์ซาริเยอร์ 2018 รอบสุดท้ายถูกจัดขึ้นเมื่อวันที่ 26 พฤศจิกายน ค.ศ. 2017 ศาลาประชมคมเมืองเซอริเยอร์ (Sarikei Civic Centre), ถนนเนงียลอง, , , ซาราวะก์, มาเลเซีย ผู้ชนะการประกวดในครั้งนี้ คือ เธเรซา เซรี กอร์ดอน (Theresa Seri Gordon)
ผู้เข้าประกวดที่ผ่านการคัดเลือกเข้าสู่การประกวดมิสแกรนด์ซาริเยอร์ 2018 รอบสุดท้าย มีดังนี้
ซีอีวีคัพ
ซีอีวีคัพ () เป็นการแข่งขันวอลเลย์บอลระดับชั้นที่สองของสโมสรวอลเลย์บอลในทวีปยุโรป รองจากซีอีวีแชมเปียนส์ลีก และจัดการแข่งขันขึ้นเป็นประจำทุกปี ซึ่งอยู่ภายใต้การกำกับของสมาพันธ์วอลเลย์บอลยุโรป (ซีอีวี) นับตั้งแต่ก่อตั้งการแข่งขันขึ้นได้ใช้ชื่อว่า ซีอีวีคัพวินเนอร์คัพ (CEV Cup Winners' Cup)
โดยตั้งแต่ฤดูกาล 2000-01 ได้มีการเปลี่ยนชื่อการแข่งขันเป็น ซีอีวีท็อปทีมคัพ (CEV Top Teams Cup) และตั้งแต่ฤดูกาล 2007-08 ได้มีการเปลี่ยนชื่อการแข่งขันเป็น ซีอีวีคัพ (CEV Cup) ซึ่งการแข่งขันซีอีวีคัพ เดิมได้เปลี่ยนชื่อเป็น ซีอีวีแชลเลนจ์คัพ (CEV Challenge Cup)
โลกจินตนิมิต
โลกจินตนิมิต () คือจักรวาลสมมติที่สร้างขึ้นในสื่อบันเทิงคดี เช่น วรรณกรรม ภาพยนตร์ หรือ เกม โดยทั่วไปแล้วโลกจินตนิมิตจะเกี่ยวกับข้องกับเวทย์มนต์หรือความสามารถวิเศษ หรือเทคโนโลยีที่ไม่มีอยู่จริง และในบางครั้งก็มีแก่นที่เกี่ยวข้องกับประวัติศาสตร์หรือไม่ก็เรื่องราวในอนาคต ในบางโลกอาจเป็นโลกคู่ขนานที่แทบไม่เชื่อมโยงกับโลกผ่านประตูวิเศษหรือของวิเศษ โลกจินตนิมิตอาจเป็นฉากอดีตหรืออนาคตอันไกลโพ้น หรือเป็นโลกอิสระที่อยู่ในอีกจักรวาลหนึ่ง
มิสแกรนด์เซอเรียน
มิสแกรนด์เซอเรียน () เป็นการประกวดนางงามระดับเขตของ, รัฐซาราวะก์, ประเทศมาเลเซีย เพื่อคัดเลือกตัวแทนเข้าร่วมการประกวดมิสแกรนด์ซาราวะก์ เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2018 โดยผู้ที่ได้ตำแหน่งชนะเลิศและรองชนะเลิศอันดับที่ 1 ในการประกวด จะได้เป็นตัวแทนของเขตในการประกวดมิสแกรนด์ซาราวะก์ เพื่อหาตัวแทนระดับรัฐสำหรับการประกวดระดับชาติบนเวทีมิสแกรนด์มาเลเซีย ผู้อำนวยการกองประกวดมิสแกรนด์เซเรียนคนปัจจุบัน คือ เฟอร์ดินาน เรย์ (Ferdinand Ray) ซึ่งได้รับสิทธิ์ในการจัดประกวดมิสแกรนด์เซอเรียนจากองค์กรมิสแกรนด์ซาราวะก์มาตั้งแต่ ปี ค.ศ. 2018 เป็นต้นมามิสแกรนด์เซอเรียน 2018 () เป็นการจัดประกวดมิสแกรนด์เซอเรียนครั้งแรก ผู้ที่ได้รับตำแหน่งมิสแกรนด์เซอเรียน 2018 และรองชนะเลิศอันดับที่ 1 จะได้เป็นตัวแทนของเขตในการประกวดมิสแกรนด์ซาราวะก์ 2018 ซึ่งจะถูกจัดขึ้นในช่วงต้นปี ค.ศ. 2018 ณ เมืองซีบู, รัฐซาราวะก์ ทั้งนี้ การจัดประกวดมิสแกรนด์เซอเรียน 2018 รอบสุดท้ายถูกจัดขึ้นเมื่อวันที่ 3 มีนาคม ค.ศ. 2018 ณ หมู่บ้านพิชิน (Kampung Pichin), เมืองเซอเรียน, , รัฐซาราวะก์, ประเทศมาเลเซีย ทั้งนี้ การคัดเลือกเพื่อหาผู้ที่ผ่านเข้ารอบสุดท้ายของการประกวดถูกจัดขึ้นทั้งสิ้น 4 ครั้งได้แก่
ผู้เข้าประกวดที่ผ่านการคัดเลือกเข้าสู่การประกวดมิสแกรนด์เซอเรียน 2018 รอบสุดท้าย มีดังนี้
เฟอร์ดินานด์ (ภาพยนตร์)
เฟอร์ดินานด์ (ภาพยนตร์) () เป็นภาพยนตร์แอนิเมชันคอมพิวเตอร์สามมิติ ในปี 2560 รูปแบบตลก ชีวิต ผลิตโดยบลูสกาย สตูดิโอส์ และทเวนตีท์เซนจูรีฟอกซ์ ดัดแปลงมาจากหนังสือเด็กเรื่องเฟอร์ดินานด์ กํากับโดย Carlos Saldanhaz ผู้อํานวยการสร้าง John Davis และ Lisa Marie Stetler และ Lori Forte โดย Bruce Anderson และโดยมีนักพากย์ อาทิ จอห์น ซีนา, เคท แม็คคินน่อน, ดาวีด ดิกส์ จีน่า ร็อดริเกซ, เพย์ตัน แมนนิง
“เฟอร์ดินานด์” เป็นกระทิงร่างยักษ์ที่มีจิตใจอ่อนโยน ไม่ชอบการต่อสู้ ชอบกลิ่นหอมของดอกไม้ แต่เขาดันถูกเข้าใจผิดว่าเป็นสัตว์อันตราย ทำให้เขาถูกจับตัวไปและต้องพลัดพรากกับครอบครัวมนุษย์ใจดีเจ้าของฟาร์มดอกไม้
วิกตอเรียส์ซีเคร็ตแฟชั่นโชว์ 2016
วิกตอเรียส์ซีเคร็ตแฟชั่นโชว์ 2016 () เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ ลิลี ออลดริดจ์, เอลซา ฮอสค์, เทย์เลอร์ ฮิลล์, มาร์ธา ฮันต์, อาดรียานา ลีมา, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, แจสมิน ทุกส์, และอาเลซังดรา อังบรอซียู ส่วนเบฮาตี ปรินส์ลัว และกันดิส สวาเนปุล พลาดการแสดงในครั้งนี้ เนื่องจากพวกเธอตั้งครรภ์ การแสดงยังให้ความสำคัญ PINK spokesmodels คือ ราเชล ฮิลเบิร์ต, ซูรี ทิบบี้, เกรซ เอลิซาเบธ
วิกตอเรียส์ซีเคร็ตแฟชั่นโชว์ ค.ศ. 2016 จัดแสดงขึ้นที่ปารีส ประเทศฝรั่งเศส ณ กร็องปาแล ร่วมการแสดงดนตรีโดย เลดี้ กาก้า, เดอะวีกเอนด์, และบรูโน มาร์ส ในปีนี้ผู้ที่สวมใส่วิกตอเรียส์ แฟนตาซีบรา คือ แจสมิน ทุกส์
นางฟ้า: ลิลี ออลดริดจ์, เอลซา ฮอสค์, เทย์เลอร์ ฮิลล์, มาร์ธา ฮันต์, อาดรียานา ลีมา, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, แจสมิน ทุกส์, และอาเลซังดรา อังบรอซียู
นางแบบที่กลับมาเดินอีกครั้ง: แดเนียลา บรากา, โจน สมอลส์, เดวอน วินด์เซอร์, บาร์บาร่า พาลวิน, จีจี ฮาดีด, เคนดัลล์ เจนเนอร์, วาเลรี คอฟแมน, แซนนี โวลท์, อิซาเบล โกลาร์ท, มาเรีย บอร์เคส, ลิโอมี แอนเดอร์สัน, Flávia Lucini, ราเชล ฮิลเบิร์ต, เคท กริโกเรียวา, ลิลี โดนัลด์สัน, ซินดี้ บรูนา, บริดเจ็ท มัลคอล์ม, เคลลี เกล, หลิว เหวิน, ซุ่ย เหอ, หมิง ซี
นางแบบใหม่ที่เดินครั้งแรก: เบลลา ฮาดีด, เสี่ยว เหวิน จู, ไอริน่า ชาอิค, จัวร์ดานา ฟิลลิป, คีคี ลินด์การ์ด, แม็กกี้ แลน์, จอร์เจีย ฟาวเลอร์, ลูมา โกรธ์, ไลส์ โอลิเวียร่า, เกรซ เอลิซาเบธ, ลาเมก้า ฟ็อกซ์, บรูค เพอร์รี่, ซูรี ทิบบี้, ดิโลนี, คามิล โรว์, เมแกน วิลเลียมส์, อลันนา อาร์ริงตัน, และเฮรียธ พอล
อาร์ซิโนเอที่ 2
อาร์ซิโนเอที่ 2 (กรีกโบราณ: Ἀρσινόη, ประสูติเมื่อ 316 ปีก่อนคริสตกาล - สิ้นพระชนม์เมื่อระหว่าง 270 และ 260 ปีก่อนคริสต์ศักราช) เป็นพระราชินีแห่งราชวงศ์ทอเลมีและเป็นผู้ปกครองร่วมแห่งอียิปต์โบราณ พระองค์เป็นสมเด็จพระราชินีแห่งเทรซแห่งเอเชียไมเนอร์และมาซิโดเนีย โดยอภิเษกสมรสกับกษัตริย์ลีซิมาคัส (กรีก: Λυσίμαχος) และสมเด็จพระราชินีและผู้ปกครองร่วมแห่งอียิปต์โบราณร่วมกับพระสวามี ซึ่งเป็นพระเชษฐาของพระองค์ ฟาโรห์ทอเลมีที่ 2 ฟิลาเดลฟัส (กรีก: ΠτολεμαῖοςΦιλάδελφος)
พระนางอาร์ซิโนเอ เป็นพระราชธิดาพระองค์แรกของฟาโรห์ทอเลมีที่ 1 โซเตอร์ (กรีก: ΠτολεμαίοςΣωτήρ) ซึ่งเป็นผู้ก่อตั้งราชวงศ์ทอเลมีแห่งอียิปต์โบราณ กับพระมเหสีพระองค์ที่สอง พระนางเบเรนิซที่ 1 แห่งอียิปต์
ในอียิปต์ พระองค์ถูกเชื่อว่าได้ก่อคดีกล่าวหาและการเนรเทศของพระนางอาร์ซิโนเอที่ 1 ซึ่งเป็นพระมเหสีพระองค์แรกของทอเลมีที่ 2 ซึ่งเป็นพระอนุชาของพระองค์ หลังจากจากนั้นพระองค์ได้ทรงอภิเษกสมรสกับทอเลมีที่ 2 เป็นผลให้ทั้งคู่ได้รับพาดพิงถึง "ฟิลาเดลฟัส" (กรีก: Φιλάδελφοι, ซึ่งมีความหมายว่า "พี่รักน้อง") โดยสันนิษฐานว่าเป็นเรื่องอื้อฉาวของชาวกรีก
การมีส่วนร่วมในทุกเรื่องของพระอนุชาของพระองค์ พระองค์เห็นได้ชัดว่ามีอิทธิพลมากมีเมืองที่ทุ่มเทให้กับลัทธิของพระองค์เอง (เช่นเดียวกับชาวอียิปต์) ปรากฏตัวขึ้นบนการสร้างเหรียญและมีส่วนทำให้เกิดนโยบายต่างประเทศรวมทั้งชัยชนะของทอเลมีที่ 2 ในสงครามกับซีเรียระหว่างอียิปต์ครั้งแรก และอาณาจักรซีลิวซิด
จากข้อสันนิษฐานของโพซิดิพพัส ว่าพระองค์รับสามรางวัลจากการแข่งรถม้าศึกใน 272 ปีก่อนคริสตกาล
จริง ๆ มันก็ดี
"จริงๆมันก็ดี (Drunk)" เป็นซิงเกิลเปิดตัวในปี พ.ศ. 2560 ของนักร้อง จีน่า เดอซูซ่า ประพันธ์เนื้อร้องโดย ปิยวัฒน์ มีเครือ (ปู๋ 25 Hours) แต่งทำนองและเรียบเรียงโดย ประทีป สิริอิสสระนันท์ (โฟร์ 25 Hours) ออกจำหน่ายในวันที่ 14 กันยายน พ.ศ. 2560 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่
เนื้อหาเพลงนี้มาจากไอเดียของ ‘จีน่า’ ที่อยากจะเป็นตัวแทนของผู้หญิงอกหักจากความรัก แต่เลือกที่จะมองมุมกลับว่า การใช้ชีวิตแบบไม่มีใคร จริงๆมันก็มีเรื่องดีๆอีกมากมายให้พบเจอ
สำหรับมิวสิกวิดีโอเพลงนี้ มี กุลิสรา นุตวงษ์ (โบลิ่ง MBO) มาร่วมแสดงในมิวสิกวิดีโอด้วย โดยเป็นเรื่องราวของสาว ‘จีน่า’ ที่หลังจากถูกแฟนทิ้ง เธอเลยเลือกมานั่งที่ร้านๆหนึ่ง พร้อมสั่งเครื่องดื่มประจำตัว นั่นคือ ‘น้ำมะเขือเทศสด’ หลังจากดื่มเข้าไปทำให้ ‘จีน่า’ ได้หลุดเข้าไปในโลกเหนือความจริง โลกที่เธอสามารถเป็นตัวของตัวเอง เปลี่ยนความเศร้าให้กลายเป็นความสนุก
เบเรนิซที่ 2
เบเรนิซที่ 2 (ประสูติเมื่อ 267 หรือ 266 ปีก่อนคริสตกาล - สิ้นพระชนม์เมื่อ 221 ปีก่อนคริสตกาล) เป็นพระราชินีแห่งซิเรเนโดยกำเนิดและเป็นสมเด็จพระราชินีและผู้ปกครองร่วมแห่งอียิปต์โบราณ โดยทรงอภิเษกสมรสกับฟาโรห์ทอเลมีที่ 3 ซึ่งเป็นผู้ปกครองพระองค์ที่สามแห่งราชวงศ์ทอเลมีแห่งอียิปต์โบราณ
พระองค์เป็นพระราชธิดาของมากัสแห่งซิเรเน กับ พระราชินีอาพามาที่ 2 พระองค์เป็นพระราชนัดดาของพระนางเบเรนิซที่ 1
ประมาณ 249 ปีก่อนคริสตกาล พระบิดาของพระองค์สิ้นพระชนม์ ทำให้พระนางเบเรนิซทรงเแต่งตั้งเป็นพระราชินีซึ่งปกครองแห่งซิเรเน ไม่นานหลังจากที่พระบิดาของของพระองค์สิ้นพระชนม์ พระนางเบเรนิซที่ 2 ทรงอภิเษกสมรสกับเดเมตริอุส ผู้ยุติธรรม ซึ่งเป็นเจ้าชายแห่งมาซิโดเนีย แต่ไม่มีพระราชโอรสและธิดา
หลังจากการสิ้นพระชนม์ของเดเมตริอุส พระองค์ก็ทรงอภิเษกสมรสกับทอเลมีที่ 3 ไม่นานหลังจากการสิ้นพระชนม์ของทอเลมีที่สอง ใน 221 ปีก่อนคริสต์ศักราช พระองค์ถูกลอบปลงพระชนม์ ซึ่งอาจจะเป็นฟาโรห์ทอเลมีที่ 4
พระราชโอรสและธิดาของฟาโรห์ทอเลมีที่ 3 คือ
ไบร็อยท์
ไบร็อยท์ () เป็นเมืองชนบทในรัฐบาวาเรีย ประเทศเยอรมนี เมืองไบร็อยท์ตั้งอยู่ริมแม่น้ำไมน์แดงในหุบเขาระหว่างทิวเขาฌูว์ราฟรังเคินกับทิวเขาฟิชเทิล เมืองนี้ถือเป็นศูนย์กลางของส่วนภูมิภาคโอเบอร์ฟรังเคินของรัฐบาวาเรีย เมืองนี้ก่อตั้งในคริสต์ศตวรรษที่ 12 โดยปรากฏชื่อเป็นครั้งแรกในเอกสารปี ค.ศ. 1194 ในชื่อว่า ไบเออร์รูเทอ (Baierrute) เมืองนี้เป็นที่พำนักของคีตกวีชื่อดังอย่าง ริชชาร์ท วากเนอร์ ซึ่งพำนักในเมืองนี้ในปลายชีวิตของเขาและแต่งเพลงออกมามากมาย ที่พำนักของวากเนอร์ในเมืองนี้คือคฤหาสน์ "วานฟรีท" ซึ่งได้กลายเป็นพิพิธภัณฑ์เกี่ยวกับวากเนอร์ ในช่วงฤดูร้อนของทุกปีจะมีเทศกาลดนตรีอุปรากรชื่อว่า "เทศกาลไบร็อยท์" เพื่อรำลึกถึงเขา
เจ้าหญิงวิกตอเรียแห่งสหราชอาณาจักร
เจ้าหญิงวิกตอเรียแห่งสหราชอาณาจักร ()
เจ้าหญิงวิกตอเรียแห่งสหราชอาณาจักร ประสูติเมื่อวันที่ 6 กรกฎาคม พ.ศ. 2411 ทรงเป็นพระราชธิดาใน พระเจ้าเอ็ดเวิร์ดที่ 7 แห่งสหราชอาณาจักร กับ อเล็กซานดราแห่งเดนมาร์ก ณ ลอนดอน โดยพระองค์ทรงเป็นพระราชนัดดาใน สมเด็จพระราชินีนาถวิกตอเรียแห่งสหราชอาณาจักร ผ่านทางสายพระราบิดา และเป็นพระราชนัดดาใน พระเจ้าคริสเตียนที่ 9 แห่งเดนมาร์ก ผ่านทางสายพระราชมารดา
เจ้าหญิงวิกตอเรียทรงศึกษาในมาห์โลเฮาส์ ซึ่งเป็นสถานที่ที่พระองค์ประสูติ โดยพระองค์ทรงมีความสืนทสนมกับ พระเจ้าจอร์จที่ 5 แห่งสหราชอาณาจักร พระเชษฐาเป็นอย่างมาก 
โดยพระองค์ต่างเป็นที่คาดการว่าทรงเป็นพระคู่หมั้นของ พระเจ้าคาลอสที่ 1 แห่งโปรตุเกส แต่ก็มิได้เสกสมรสกัน โดยพระนางไม่ทรงเสกสมรสกับผู้ใดตลอดพระชนม์ชีพ โดย อเล็กซานดราแห่งเดนมาร์ก พระราชมารดาทรงมีพระราชปรารภถึงพระราชธิดาว่า
เจ้าหญิงวิกตอเรียแห่งสหราชอาณาจักรประสบปัญหาเรื่องพระพลานามัยเป็นอย่างมากทั้งมีปัญหาเรื่อง ระบบประสาท ไมเกรน ซึมเศร้า และอีกหลายโรค โดยพระองค์สิ้นพระชนม์เมื่อวันที่ 3 ธันวาคม พ.ศ. 2478 พระชนมายุ 67 พรรษา โดยหลังจากนั้น ในปี พ.ศ. 2479 พระเจ้าจอร์จที่ 5 แห่งสหราชอาณาจักร พระเชษฐาก็ได้เสด็จสวรรคตลงด้วยพระชนมายุ 70 พรรษา
เกาะเล็ก
เกาะเล็ก () เป็นเกาะที่มีขนาดเล็กมาก ๆ อาจเกิดจากเกาะขนาดใหญ่ที่ถูกกัดเซาะจากลมและฝน หรืออาจเกิดจากการทับทมตามธรรมชาติ
เกาะเล็กนั้นมีหลายชนิด เช่น
108 ศึกอภินิหารเขาเหลียงซาน
108 ศึกอภินิหารเขาเหลียงซาน (อังกฤษ: 108 Demon Kings) เป็นภาพยนตร์แอนิเมชัน สัญชาติฝรั่งเศสที่ออกฉายในปี ค.ศ. 2014 ออกฉายในวันที่ 21 มกราคม ค.ศ. 2015
เรี่องราวเกิดขึ้นย้อนกลับไปในปีศตวรรษที่ 12 ของจีน เมื่อราชาปิศาจยึดครองแผ่นดิน ทำให้แผ่นดินร้อนเป็นไฟประชาชนทุกข์ยาก ซึ่งผู้ที่จะชนะจอมมารโฉดชั่วได้ จะต้องมีความกล้าเท่าร้อยพยัคฆ์ แข็งแกร่งเทียบพันกระบือ หลักแหลมดังอสรพิษ และทรหดปานปิศาจร้าย ซึ่ง ‘เจ้าชายต้วน’ มีแค่สองคุณสมบัติอ ความเพ้อเจ้อช่างฝัน และตัวอ้วนตันม่อต้อ ‘นักพรตจาง’ ผู้มีวิชาแต่ไม่รู้จะใช้ทำอะไรเพราะมีคาถาคำคมที่ท่องไปก็ไม่มีใครฟัง รวมถึงขอทาน น้อยที่มาร่วมกันแทคทีมสู้กับเจ้าจอมมาร
สโมสรฟุตบอลบ้านคุณแม่
สโมสรฟุตบอลบ้านคุณแม่ หรือ บ้านคุณแม่ เอฟซี เป็นสโมสรฟุตบอลในประเทศไทย ตั้งอยู่ที่ ตำบลหนองแสง อำเภอวาปีปทุม จังหวัดมหาสารคาม
โดยสโมสรฟุตบอลบ้านคุณแม่ เริ่มต้นส่งทีมลงแข่งขันในไทยแลนด์ อเมเจอร์ลีก ฤดูกาล 2560 และต่อมาได้เข้าถือครองและบริหารสโมสรฟุตบอลโคปูน วอริเออร์ ที่มีปัญหาการเงินภายในสโมสร
แม้จะได้สิทธิในการบริหารสโมสรโคปูน วอริเออร์
ในไทยลีก 4 แต่สโมสรก็ยังต้องส่งทีมลงแข่งในชื่อของโคปูน วอริเออร์ ในฤดูกาล 2561 และยังไม่สามารถย้ายไปแข่งขันในโซนภาคตะวันออกเฉียงเหนือซึ่งเป็นที่ตั้งแท้จริงของสโมสรได้ โดยจะต้องลงแข่งขันในโซนกรุงเทพฯ ซึ่งเป็นโซนเดิมของสโมสรฟุตบอลโคปูน วอริเออร์ ในฤดูกาล 2561
องค์การบริหารส่วนตำบลใหม่นาเพียง
องค์การบริหารส่วนตำบลใหม่นาเพียง เป็นองค์กรปกครองส่วนท้องถิ่นแห่งหนึ่งในอำเภอแวงใหญ่ จังหวัดขอนแก่น สภาพพื้นที่โดยทั่วไปเป็นที่ราบ ดินเป็นดินร่วนปนทราย ส่วนใหญ่เป็นที่นา มีแหล่งน้ำธรรมชาติที่สำคัญ 6 แห่ง ได้แก่ ห้วยกุดรู ห้วยหลักด่าน ห้วยหนองเอี่ยน ห้วยแก ห้วยตราดใหญ่ และห้วยหมาอีนิล
อาณาเขต
องค์การบริหารส่วนตำบลใหม่นาเพียง ตั้งอยู่ทางทิศใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ใหม่นาเพียง แต่ก่อนแต่เดิมนั้น เป็นหมู่บ้านเล็กๆ ในเขตตำบลคอนฉิม อำเภอพล เมื่อราวประมาณปี พ.ศ.2404 มีขุนอำเภอวิชิต บาลี เป็นผู้ก่อตั้งหมู่บ้านใหม่นาเพียง ซึ่งย้ายมาจากบ้านเสมานาเพียง อำเภอบัวใหญ่ จังหวัดนครราชสีมา ประมาณ 10 ครอบครัว โดยเห็นว่าเป็นทำเลที่เหมาะสมแก่การทำการเกษตรกรรม และต่อมามีญาติพี่น้องติดตามมาอยู่เพิ่มากขึ้น จึงตั้งหมู่บ้านขึ้นชื่อว่า "บ้านใหม่นาเพียง" โดยได้เอาคำว่า "นาเพียง" จากหมู่บ้านเดิมมาใส่ต่อท้ายไว้ด้วย
ต่อมาเมื่อวันที่ 26 มกราคม พ.ศ.2511 ทางราชการได้แบ่งแยกท้องทีปกครองเพิ่มอีกตำบลชื่อว่า ตำบลใหม่นาเพียง และเมื่อวันที่ 5 กรกฎาคม พ.ศ. 2516 ได้รับการยกฐานะตำบลใหม่นาเพียง เป็น สภาตำบลใหม่นาเพียง อำเภอพล ต่อมาเมื่อปี พ.ศ. 2520 โอนมาขึ้นกับอำเภอแวงใหญ่ จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลใหม่นาเพียง อำเภอแวงใหญ่จนถึงปัจจุบัน
องค์การบริหารส่วนตำบลใหม่นาเพียง ครอบคลุมพื้นที่ตำบลใหม่นาเพียงทั้งตำบล จำนวน 14 หมู่บ้าน ดังนี้
องค์การบริหารส่วนตำบลท่านางแนว
องค์การบริหารส่วนตำบลท่านางแนว เป็นองค์กรปกครองส่วนท้องถิ่นแห่งหนึ่งในอำเภอแวงน้อย จังหวัดขอนแก่น
อาณาเขต
องค์การบริหารส่วนตำบลท่านางแนว ตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
คำว่า "ท่านางแนว" มาจากหญิงชราชื่อ "อีแนว" มาล้มตายบริเวณริมฝั่งแม่น้ำชีทางทิศตะวันออกของหมู่บ้าน คนจึงเรียกติดปากว่า "ท่าอีแนว" แต่เป็นคำไม่สุภาพ จึงเปลี่ยนเป็น "ท่านางแนว" แต่เดิมนั้นบ้านท่านางแนว ตั้งอยู่บริเวณทิศตะวันออก มีชื่อว่า บ้านหาดทรายมูล แต่เนื่องจากบริเวณดังกล่าว เป็นที่ราบลุ่มน้ำท่วมในฤดูน้ำหลาก ชาวบ้านจึงย้ายมาตั้งทางทิศตะวันตกในบริเวณปัจจุบัน เดิมทีท้องที่บ้านท่านางแนวเป็นหมู่บ้านในเขตตำบลโนนทอง อำเภอพล มีตำนานเล่าสืบต่อกันมาว่า ""เมื่อประมาณ พ.ศ. 2426 ปลายปี  มีครอบรัวหนึ่งได้พาเมียและลูกมาจากบ้านยางหวาย (อำเภอคอนสวรรค์) มาตั้งบ้านเรือนอยู่โนนตาจั่น บริเวณตะวันออกกุดเป่ง หรือเป็นบริเวณคลองส่งน้ำในปัจจุบันนี้ เดิมบ้านนี้ชื่อว่า บ้านหาดทรายมูล  แต่บางคนก็เรียกบ้านใหม่ (เพราะแยกออกมาตั้งใหม่) ผู้ที่นำครอบครัวมาตั้งใหม่ชื่อ นายตา ภรรยาชื่อ นางมา (ผู้เป็นต้นตระกูล บุญเพลิง) ในขณะนั้นมีลูกอยู่ด้วยกันเพียง 4 คน คือ นายสังกา นายย่อ นางแซว และนางสุข ระหว่างที่ปลูกบ้านอยู่โนนตาจั่น ประมาณ 4-5 ปี มีบุตรด้วยกัน 1 คน แต่บุตรคนนั้นตายขณะที่ยังเล็กอยู่ น้ำในลำแม่น้ำชีก็ไหลหลากมาท่วมบริเวณบ้านทำให้เกิดความหวาดกลัว จึงอยากพาครอบครัวกลับคืนบ้านเดิม แต่นึกละอายจึงขยับขยายมาหาทำเลปลูกบ้านใหม่ พอดีมาพบที่เนินทางทิศตะวันออกเฉียงใต้ของที่เดิม (โนนป่าจั่น) เห็นว่าเป็นที่เนินสูงน้ำท่วมไม่ถึง จึงได้ย้ายบ้านเรือนมาตั้งอยู่ที่บริเวณหมู่บ้านปัจจุบันนี้""
เมื่อวันที่ 24 กันยายน พ.ศ. 2513 ทางราชการได้แบ่งโอนหมู่บ้านจำนวน 6 หมู่บ้านของตำบลโนนทอง อำเภอพล ออกมาจัดตั้งเป็นตำบลใหม่ ชื่อว่า ตำบลท่านางแนว อำเภอพล และต่อมาได้มีการจัดตั้งอำเภอแวงน้อยขึ้น จึงมีผลทำให้ตำบลท่านางแนว โอนมาขึ้นตรงต่อเขตปกครองอำเภอแวงน้อย และในเมื่อวันที่ 9 เมษายน พ.ศ. 2517 ได้รับการยกฐานะตำบลท่านางแนว เป็น สภาตำบลท่านางแนว กิ่งอำเภอแวงน้อย
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลท่านางแนว อำเภอแวงน้อยจนถึงปัจจุบัน
องค์การบริหารส่วนตำบลท่านางแนว ครอบคลุมพื้นที่ตำบลท่านางแนวทั้งตำบล จำนวน 10 หมู่บ้าน ดังนี้
โรงเรียนปฐมวัย
โรงเรียนประถมศึกษา
โรงเรียนมัธยมศึกษา
องค์การบริหารส่วนตำบลท่านางแนว มีโรงพยาบาลรัฐ 1 แห่ง
การฆ่าตัวตายโดยการเผาถ่าน
การฆ่าตัวตายโดยการเผาถ่าน เป็นการฆ่าตัวตายโดยเผาถ่านในห้องปิด มีความคล้ายกับวิธีการฆ่าตัวตายด้วยการขาดอากาศหายใจจากแก๊สเฉื่อย
เมื่อถ่านเผาไหม้ ความเข้มข้นของคาร์บอนมอนอกไซด์จะค่อย ๆ เพิ่มขึ้น ด้วยความเป็นพิษของมัน ความเข้มข้นของ CO เพียงหนึ่งส่วนต่อพันส่วนก็สามารถถึงแก่ชีวิตได้หากสูดดมเป็นเวลาสองชั่วโมง การเผาไหม้ไม่สมบูรณ์ของคาร์บอนทำให้เกิดคาร์บอนมอนออกไซด์ ซึ่งจับกับฮีโมโกลบินอย่างแน่น ทำให้ลดความสามารถของเลือดในการขนส่งออกซิเจนไปเลี้ยงร่างกายอย่างรวดเร็ว ผลลัพธ์ทำให้เสียชีวิตเนื่องจากภาวะเลือดมีออกซิเจนน้อยจากภาวะพิษคาร์บอนมอนออกไซด์
มีผู้อธิบายวิธีฆ่าตัวตายดังกล่าวไว้ว่า "ง่ายดายและไร้ความเจ็บปวด" เมื่อเทียบกับวิธีอื่น ผู้ที่พยายามฆ่าตัวตายโดยการเผาถ่านหลายคนใช้แอลกอฮอล์หรือยานอนหลับระหว่างพยายาม และผู้รอดชีวิตรายงานว่าพวกตนไม่รู้สึกอึดอัดสักนิด
ดอมินิก ลี ผู้ช่วยศาสตราจารย์วิชาจิตเวชศาสตร์ ณ มหาวิทยาลัยจีนฮ่องกง แย้งการอธิบายวิธีดังกล่าวว่าไร้ความเจ็บปวด อาการตรงแบบของภาวะพิษคาร์บอนไดออกไซด์เฉียบพลัน ได้แก่ ปวดศีรษะและคลื่นไส้ โดยหัวใจเต้นเร็วและชักเป็นอาการอื่นที่อาจเกิดได้ ผู้รอดชีวิตจากวิธีนี้ปกติต้องอาศัยการอภิบาลเพื่อจัดการความจุออกซิเจนที่บกพร่องชั่วคราวของเลือด และอาจมีความเสียหายถาวรต่อสมองอันเนื่องจากสมองขาดเลือดได้
องค์การบริหารส่วนตำบลทางขวาง
องค์การบริหารส่วนตำบลทางขวาง เป็นองค์กรปกครองส่วนท้องถิ่นแห่งหนึ่งในอำเภอแวงน้อย จังหวัดขอนแก่น
อาณาเขต
องค์การบริหารส่วนตำบลทางขวาง ตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ทางขวาง เดิมเป็นหมู่บ้านเล็กๆ ในเขตตำบลโคกสง่า อำเภอพล ซึ่งตั้งอยู่ข้างหนองน้ำบริเวณริมถนนยุทธศาสตร์ (สายอำเภอชนบท - นครราชสีมา) โดยถนนสายนี้วางตัวในแนวเหนือ - ใต้ ซึ่งขวางทางการขึ้น - ลงของดวงอาทิตย์ จึงได้เรียกหมู่บ้านตามลักษณะที่ตั้งถนนว่า บ้านทางขวาง
เมื่อวันที่ 24 กันยายน พ.ศ. 2513 ทางราชการได้แบ่งโอนหมู่บ้านจำนวน 8 หมู่บ้านของตำบลโคกสง่า ออกมาจัดตั้งเป็นตำบลใหม่ ชื่อว่า ตำบลทางขวาง อำเภอพล และต่อมาได้มีการจัดตั้งอำเภอแวงน้อยขึ้น จึงมีผลทำให้ตำบลทางขวาง โอนมาขึ้นตรงต่อเขตปกครองอำเภอแวงน้อย และในเมื่อวันที่ 5 กรกฎาคม พ.ศ. 2516 ได้รับการยกฐานะเป็น สภาตำบลทางขวาง กิ่งอำเภอแวงน้อย จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลทางขวาง อำเภอแวงน้อยจนถึงปัจจุบัน
องค์การบริหารส่วนตำบลทางขวาง ครอบคลุมพื้นที่ตำบลทางขวางทั้งตำบล จำนวน 11 หมู่บ้าน ดังนี้
ไพรเมอร์
ไพรเมอร์ () เป็นสายสั้น ๆ ของอาร์เอ็นเอหรือดีเอ็นเอ (ปกติมีจำนวน 18 ถึง 22 เบส) ที่ทำหน้าที่เป็นจุดเริ่มต้นของการจำลองดีเอ็นเอเนื่องจากดีเอ็นเอพอลิเมอเรส (เอนไซม์ที่เร่งปฏิกิริยากระบวนการนี้) สามารถเพิ่มนิวคลีโอไทด์เบสใหม่บนสายดีเอ็นเอที่มีอยู่แล้วได้เท่านั้น ซึ่งการใช้ไพรเมอร์นี้จะใช้ในการสร้างดีเอ็นเอสายใหม่ ทั้งสายแบบต่อเนื่อง (leading strand) และสายแบบไม่ต่อเนื่อง (lagging strand) ไพรเมอร์ส่วนใหญ่แล้วสร้างโดยดีเอ็นเอไพรเมสในรูปของอาร์เอ็นเอไพรเมอร์ หรือในรูปของดีเอ็นเอไพรเมอร์ในสัตว์บางชนิด
ไพรเมส
ดีเอ็นเอไพรเมส () เป็นเอนไซม์ที่ใช้ในก่ารจำลองดีเอ็นเอและเป็นชนิดหนึ่งของดีเอ็นเอพอลิเมอเรส ไพรเมสทำการเร่งปฏิกิริยาของการสังเคราะห์เส้นอาร์เอ็นเอหรือดีเอ็นเอสั้น ๆ เรียกว่าไพรเมอร์ ประกอบคู่กับดีเอ็นเอสายเดี่ยว ซึ่งไพรเมสเป็นกุญแจสำคัญสำหรับการจำลองดีเอ็นเอเพราะไม่มีดีเอ็นเอพอลิเมอเรสอื่นใดที่สามารถเริ่มกระบวนการทางเคมีได้หากไม่มีดีเอ็นเอหรืออาร์เอ็นเอไพรเมอร์ หลังจากการสร้างดีเอ็นเอสายใหม่แล้ว สายอาร์เอ็นเอที่สร้างโดยไพรเมสจะถูกเอนไซม์ เอ็กโซนิวคลีส ลบออกจาก 5' ไป 3' และจะแทนที่ด้วยดีเอ็นเอ
ทางหลวงพิเศษระหว่างเมืองในประเทศไทย
ทางหลวงพิเศษระหว่างเมือง () เป็นทางด่วนประเภทหนึ่งที่เก็บค่าผ่านทาง มีการควบคุมจุดเข้าออกของรถยนต์ ในประเทศไทยกำกับดูแลโดยกรมทางหลวง มีจุดประสงค์เพื่อเชื่อมโยงเส้นทางระหว่างเมืองเป็นหลัก
ปัจจุบันประเทศไทยได้มีโครงข่ายเส้นทางในแผนแม่บทระบบทางหลวงพิเศษระหว่างเมือง โดยได้รับอนุมัติจากคณะรัฐมนตรีพลเอก ชวลิต ยงใจยุทธ เมื่อวันที่ 22 เมษายน พ.ศ. 2540 กรมทางหลวงได้พิจารณากำหนดระบบหมายเลขทางหลวงพิเศษระหว่างเมือง ให้เป็นระบบหมายเลขทางหลวงใหม่ โดยมีหลักเกณฑ์ในการจัดทำระบบหมายเลขทางหลวงเป็น 2 ประเภท ดังนี้รายชื่อทางหลวงพิเศษระหว่างเมืองในประเทศไทยที่เปิดใช้บริการ กำลังก่อสร้าง และโครงการที่ปรากฏตามแผนแม่บทปี พ.ศ. 2558
ในสมัยนายอาคม เติมพิทยาไพสิฐ เป็นรัฐมนตรีกระทรวงคมนาคม นายธานินทร์ สมบูรณ์ เป็นอธิบดีกรมทางหลวง และนายณรงค์ เขียดเดช เป็นผู้ว่าการ การทางพิเศษแห่งประเทศไทย ได้ร่วมประชุมร่วมกันเพื่อปรับปรุงความซ้ำซ้อนของเส้นทาง และเน้นย้ำถึงภาระกิจว่า "มอเตอร์เวย์เป็นการก่อสร้างทางเชื่อมโยงระหว่างเมือง ส่วนระบบทางด่วนเป็นการแก้ปัญหาการจราจรในเขตเมืองเป็นหลัก" โดยแผนการก่อสร้าง ทางหลวงพิเศษระหว่างเมือง ของกรมทางหลวง มีดังนี้
ไทยากิ
ไทยากิ ( "ปลาจานย่าง") คือขนมญี่ปุ่นชนิดหนึ่ง เป็นเค้กรูปทรงปลาจาน ไส้มีรสหวาน โดยมากจะสอดไส้ถั่วแดงอาซูกิ บ้างก็สอดไส้คัสตาร์ด, ช็อกโกแลต, ชีส หรือมันฝรั่งหวาน ร้านค้าบางแห่งมักจะขายไทยากิร่วมกับโอโคโนมิยากิ, เกี๊ยวซ่า และไส้กรอก
ไทยากิเกิดขึ้นครั้งแรกที่โตเกียวในยุคเมจิ โดยเซอิจิโร คัมเบะ ชาวโอซากะได้เปิดกิจการร้านนานิวะโซฮนเต็งขายขนมอิมางาวายากิ ซึ่งเป็นขนมเค้กสอดไส้ถั่วแดงรูปกลมในโตเกียวแต่กลับไม่ประสบความสำเร็จ ด้วยเหตุนี้จึงได้ออกแบบรูปทรงของขนมใหม่ ให้มีลักษณะเหมือนปลาไท (ภาษาไทยคือปลาจาน) อันเป็นสัญลักษณ์มงคลอย่างหนึ่ง จนเป็นที่นิยมในเวลาต่อมา โดยชื่อไทยากิมาจากคำว่า "ปลาจาน" ( "tai") กับ "ย่าง" ( "yaki") แปลว่า "ปลาจานย่าง" ปัจจุบันสามารถหารับประทานได้ทั่วประเทศญี่ปุ่น โดยเฉพาะอย่างยิ่งตามศูนย์อาหารและตามเทศกาลสำคัญ ๆ ของญี่ปุ่น
ในประเทศเกาหลีใต้มีขนมรูปลักษณ์เดียวกัน เรียกว่าพุงออ-ปัง ( "ขนมปังปลาทอง") ซึ่งรับอิทธิพลจากญี่ปุ่นช่วงปี ค.ศ. 1930 ซึ่งขณะนั้นเกาหลีตกเป็นอาณานิคมของญี่ปุ่น
ไทยากิจะทำจากแป้งซึ่งทำจากแป้งสาลีและน้ำ บางกรณีอาจใช้แป้งสำหรับทำแพนเค้กหรือแป้งวาฟเฟิลแทน เทลงในเบ้ารูปปลาทั้งสองด้าน แล้วสอดไส้ที่เตรียมไว้ลงด้านใดด้านหนึ่งของเบ้า โดยมากใช้ถั่วแดงกวนน้ำตาลที่เรียกว่าอังโกะ แล้วปิดแม่พิมพ์ลงให้เบ้าทั้งสองด้านประกบกัน รอแป้งสุกให้มีสีออกน้ำตาลทอง ขนมนี้มีลักษณะคล้ายกับขนมอิมางาวายากิและขนมโดรายากิ ซึ่งเป็นเค้กที่สอดไส้ถั่วอะซุกิเช่นกัน แต่มีรูปทรงเป็นเค้กกลมหนา ๆ แทน
ส่วนเบ้าพิมพ์ของไทยากินั้นก็มีหลายขนาดและรูปร่าง เช่นเป็นรูปทรงกลม รูปธงปลาคาร์ป หรือรูปวาฬ บ้างก็มีพิมพ์แบบย่างทีละตัว บ้างก็พิมพ์ย่างทีละหลายตัว เป็นต้น
ตะละแม่ศรี
ตะละแม่ศรี (, "ตะละหมี่สิริ"; หรือ တလမေသီရိ) เป็นเจ้าหญิงแห่งอาณาจักรเมาะตะมะ-หงสาวดี พระนางเป็นพระราชธิดาพระองค์ใหญ่ของพระยาอู่ รัชกาลที่ 8 และเป็นพระเชษฐภคินีต่างพระมารดาของพระเจ้าราชาธิราช รัชกาลที่ 9
พระนางอภิเษกครั้งแรกกับพญากือนาแห่งอาณาจักรล้านนา ประมาณ ค.ศ 1365 - 1371 ต่อมาพระองค์อภิเษกครั้งที่ 2 กับสมิงมะราหู บุตรชายของชัยสุระ ขุนนางผู้ร่ำรวยในราชสำนักและเป็นผู้ถูกขุนนางกล่าวหาว่าเป็นชายชู้กับพระมหาเทวีผู้เป็นพระปิตุจฉา (ป้า)
ตะละแม่ศรีเป็นพระราชธิดาพระองค์เดียวของพระยาอู่กับนางอำเตียว พระนางประสูติที่เมืองเมาะตะมะ ซึ่งขณะนั้นเป็นเมืองหลวงของอาณาจักรหงสาวดี พระนางเป็นพระราชบุตรองค์ใหญ่ของพระยาอู่ มีพระอนุชาและพระขนิษฐาต่างพระมารดา 3 พระองค์คือ พระยาน้อย, ตะละแม่ท้าว และ พ่อขุนเมือง
นางจันทะมังคะละที่ 2
นางจันทะมังคะละที่ 2 (, ; ประมาณ ค.ศ. 1340 – 1365) หรือในเรื่อง ราชาธิราช เรียก นางมุเอียด พระอัครมเหสีใน พระยาอู่ กษัตริย์องค์ที่ 8 แห่ง อาณาจักเมาะตะมะ-หงสาวดี พระองค์เป็นพระอัครมเหสีพระองค์แรกของพระยาอู่
นางจันทะมังคะละที่ 2 เมื่อแรกประสูติมีพระนามว่า นางมุเอียด เป็นธิดาคนโตของเสนาบดีผู้ใหญ่ชื่อ Than Bon ซึ่งพระนางและพระขนิษฐาอีก 2 พระองค์คือ นางอำเตียว หรือ นางมุกอ และ นางมหาจันทาเทวี หรือ นางมุชีพ ได้เป็นพระมเหสีหลังพระยาอู่ขึ้นครองราชย์ ต่อมาพระขนิษฐาอีกพระองค์หนึ่งคือ พระนางสิริมายาเทวี หรือ นางมุเตียว ได้เข้ามาเป็นพระมเหสีของพระยาอู่ในอีก 5 ปีต่อมา
เนื่องจากนางจันทะมังคะละที่ 2 ไม่มีพระโอรส-ธิดาพระนางจึงรับพระนัดดาคือ มะยีกำกอง (พระโอรสของพระนางสิริมายาเทวีกับมังลังกาพระอนุชาต่างพระมารดาของพระยาอู่) เป็นพระโอรสบุญธรรม พระนางสิ้นพระชนม์ที่ ดอนวุน ประมาณ ค.ศ. 1360 ซึ่งไม่กี่ปีหลังจากพระยาอู่หลบหนีออกจากเมืองเมาะตะมะโดยกองทัพกบฏภายใต้การนำของ สมิงพระตะบะ ซึ่งก่อนพระนางจะสิ้นพระชนม์ได้กราบทูลพระยาอู่มิให้ลงโทษมะยีกำกองจากนั้นไม่นานพระนางก็สิ้นพระชนม์
ทอเลมีที่ 4
ทอเลมีที่ 4 หรือ ทอเลมีที่ 4 ฟิโลพาเตอร์ (กรีก: Πτολεμαῖος Φιλοπάτωρ, ปโตเลมออส ฟิโลพาเตอร์ "ทอเลมีผู้เป็นที่รักของพระบิดา"; ครองราชย์ระหว่าง 221-204 ปีก่อนคริสตกาล) เป็นพระราชโอรสของฟาโรห์ทอเลมีที่ 3 กับพระนางเบเรนิซที่ 2 เป็นฟาโรห์พระองค์ที่สี่ของราชวงศ์ทอเลมีแห่งอียิปต์โบราณ และเกิดความเสื่อมอำนาจลงของราชวงศ์ทอเลมีในรัชสมัยของพระองค์
พระองค์ได้มีพระราชโอรสกับพระนางอาร์ซิโนเอที่ 3 คือ ทอเลมีที่ 5 เอปิฟาเนส ซึ่งเป็นพระสวามีของพระนางคลีโอพัตราที่ 1 ไซร่า ซึ่งเป็นพระราชธิดาของพระเจ้าแอนทิโอคัสมหาราช กับพระนางลาโอดิซที่ 3
องค์การบริหารส่วนตำบลโจดหนองแก
องค์การบริหารส่วนตำบลโจดหนองแก เป็นองค์กรปกครองส่วนท้องถิ่นแห่งหนึ่งในอำเภอพล จังหวัดขอนแก่น
อาณาเขต
องค์การบริหารส่วนตำบลโจดหนองแก ตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
โจดหนองแก เดิมเป็นหมู่บ้านเล็กๆ ในเขตตำบลเมืองพล อำเภอพล ได้ชื่อว่า บ้านโจดหนองแก เนื่องจากมีหนองน้ำ ซึ่งมีต้นแก และหน่อโจด เป็นจำนวนมากในบริเวณหนองน้ำนั้น ต่อมาเมื่อวันที่ 24 กันยายน พ.ศ. 2513 ทางราชการได้แบ่งโอนหมู่บ้านจำนวน 10 หมู่บ้านของตำบลเมืองพล ออกมาจัดตั้งเป็นตำบลใหม่ ชื่อว่า ตำบลโจดหนองแก อำเภอพล และในเมื่อวันที่ 5 กรกฎาคม พ.ศ. 2516 ได้รับการยกฐานะเป็น สภาตำบลโจดหนองแก อำเภอพล จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลโจดหนองแก อำเภอพลจนถึงปัจจุบัน
องค์การบริหารส่วนตำบลโจดหนองแก ครอบคลุมพื้นที่ตำบลโจดหนองแกทั้งตำบล จำนวน 11 หมู่บ้าน ดังนี้
โรงเรียนก่อนปฐมวัย
โรงเรียนประถมศึกษา
โรงเรียนประถมศึกษา (ขยายโอกาส)
ศูนย์การเรียนชุมชนตำบลโจดหนองแก
ที่อ่านหนังสือพิมพ์ประจำหมู่บ้าน
โรงพยาบาลรัฐ 1 แห่ง
ปารีสวอลเลย์
ปารีสวอลเลย์ () เป็นสโมสรวอลเลย์บอลอาชีพในปารีส, ประเทศฝรั่งเศส โดยทีมนี้เข้าแข่งขันในลีกอา นอกจากนี้สโมสรได้รับรางวัลชนะเลิศวอลเลย์บอลลีกอา 9 สมัย วอลเลย์บอลชายกุปเดอฟร็องส์ 4 สมัย และวอลเลย์บอลชายซูแปร์กุปเดอฟร็องส์ 3 สมัย